
            REPUBLIKA HRVATSKA
KOPRIVNIČKO-KRIŽEVAČKA ŽUPANIJA
              OPĆINA HLEBINE
             OPĆINSKO VIJEĆE 

KLASA: 024-02/25-01/01
URBROJ: 2137-7-25-2
Hlebine, 24. veljače 2025.

Z A P I S N I K

	sa 31. sjednice Općinskog vijeća Općine Hlebine,  održane dana 24. veljače 2025.  godine u zgradi Općine Hlebine, Trg Ivana Generalića 1, s početkom u 16:00 sati.
	Sjednica je sazvana sazivom KLASA: 024-02/25-01/01, URBROJ: 2137-7-25-1, od  18. veljače  2024. godine.
	Sjednicu Općinskog vijeća Općine Hlebine otvara predsjednik Općinskog vijeća Općine Hlebine. Pozdravlja sve prisutne. 
	Nakon izvršene prozivke, konstatira da sjednici  prisustvuje 7 članova  Općinskog vijeća.

PRISUTNI:							     ODSUTNI:    

1. Andjelko Belec, 						1 Valentino Štefanek,
2. Milivoj Belec, 							2. Tihomir Želimorski – ispričan,
3. Ivan Štrfiček, 
4. Vesna Habota, 						
5. Radmila Kolarek, 
6. Sanja Sivac,
7. Marija Zlatar, 

OSTALI PRISUTNI: 
1. Božica Trnski – općinska načelnica, 
2. Vladimir Tončić – pročelnik, 
3. Marija Lazar – računovodstveni referent,
4. Slobodanka Sekulić – komunalni redar,
5. Đurđica Kovaček - zapisničar. 


	Predsjednik: Pozdravljam sve prisutne članove Općinskog vijeća, općinsku načelnicu, pročelnika i službenice. 
	Dajem na glasovanje zapisnik sa 30. sjednice. Da li ima nadopuna?  Ako nema molim da podizanjem ruke prihvatimo zapisnik sa 30. sjednice. Tko je za prihvaćanje zapisnika?

Utvrđujem da je Zapisnik sa 30. sjednice prihvaćen jednoglasno sa 7 glasova „za“ (7 nazočnih). 

U materijalima za sjednicu primili se prijedlog Dnevnog reda za 31. sjednicu. Da li ima nadopune Dnevnog reda. Obzirom da nema dajem Dnevni red na usvajanje. Tko je za, protiv, suzdržan. 

(nakon glasovanja) 

Utvrđujem da je dnevni red prihvaćen jednoglasno i glasi: 

D n e v n i    r e d :   

1. [bookmark: _Hlk191621642]Odluka o porezima Općine Hlebine, 
2. Godišnji provedbeni plan unapređenja zaštite od požara za područje Općine Hlebine za 2025. godinu, 
3. Izvješće o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2024. godinu, 
4. Izvješće o provedbi izobrazno-informativnih aktivnosti u svezi gospodarenja otpadom na području Općine Hlebine u 2024. godini,
5. Izvješće o izvršenju Plana djelovanja Općine Hlebine u području prirodnih nepogoda za 2024. godinu,
6. Izvješće o stanju zaštite od požara i provedbe Godišnjeg provedbenog plana unapređenja zaštite od požara na području Općine Hlebine za 2024. godinu, 
7. Odluka o subvenciji korištenja obnovljivih izvora energije u kućanstvima na području Općine  Hlebine za 2025. godinu,
8. Program mjera – Stambeno zbrinjavanje mladih na području Općine Hlebine uz 2025. godini,
9. Donošenje Odluke o jednokratnoj pomoći za novorođeno dijete,
10. Razno	

 
TOČKA 1.

ODLUKA O POREZIMA OPĆINE HLEBINE

Predsjednik: Molim  pročelnika da u ime predlagatelja obrazloži donošenje  Odluke o porezima Općine Hlebine. 

	Pročelnik: Pravna osnova za donošenje ovog akta propisana člankom 20. i člankom 42. stavkom 1. Zakona o lokalnim porezima („Narodne novine“ broj 115/16., 101/17., 114/22., 114/23. i 152/24., kojim su određene ovlasti Općinskog vijeća.  Jedinice lokalne samouprave dužne su uvesti porez na nekretnine. Jedinice lokalne samouprave mogu uvesti porez na potrošnju i porez na korištenje javnih površina… Predstavničko tijelo jedinice lokalne samouprave svojom odlukom utvrđuje za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza, za potrebe plaćanja poreza na nekretnine, visinu poreza na nekretnine ovisno o kriterijima iz članka 26. stavaka 5. i 6. Zakona, uvjete za oslobođenje od plaćanja poreza na nekretnine za socijalno ugrožene osobe iz članka 27. stavka 2. ovoga Zakona i nadležno porezno tijelo za utvrđivanje i naplatu poreza, za potrebe plaćanja poreza na korištenje javnih površina, što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza. 
Općina Hlebine kao i druge jedinice lokalne samouprave je dužna uvesti porez na nekretnine. Obzirom da je Zakon o izmjenama i dopuni Zakona o lokalnim porezima stupio na snagu 1. siječnja 2025. godine u članku 12. navedenog Zakona o izmjenama i dopuni Zakona o lokalnim porezima je određeno da Odluku iz članka 42. stavka 1. Zakona o lokalnim porezima jedinice lokalne samouprave dužne su uskladiti s odredbama ovoga Zakona te je dostaviti Poreznoj upravi najkasnije do 28. veljače 2025. za primjenu tijekom 2025. godine.
Cilj je nove Odluke o porezima Općine Hlebine usklađivanje sa odredbama Zakona i provođenje zakonskih odredbi.
Svrha je nove Odluke o porezima Općine Hlebine je uvođenje poreza na nekretnine u skladu s odredbama Zakon o izmjenama i dopuni Zakona o lokalnim porezima. Visina poreza na potrošnju i korištenje javnih površina ostaje isti a uvodi se poreza na nekretnine i predlaže se obračun od 1,00 eura po metru kvadratnom korisne površine, a zakonom je propisano od 0,60 do 8 eura.  

Predsjednik: Otvaram raspravu. Da li ima pitanja ili netko javlja za riječ? Obzirom da ne, dajem prijedlog Odluke o porezima Općine Hlebine na usvajanje. Tko je za, protiv, suzdržan?

 (nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo 

ODLUKU O POREZIMA OPĆINE HLEBINE

(Odluka se prilaže Zapisniku i čine njegov sastavni dio). 

TOČKA 2.

GODIŠNJI PROVEDBENI PLAN UNAPREĐENJA ZAŠTITE OD POŽARA
 ZA PODRUČJE OPĆINE HLEBINE ZA 2025. GODINU

Predsjednik: Molim gđu Kovaček da obrazlaži godišnji provedbeni plan. 

Đurđica Kovaček: U materijalima za sjednicu prilili ste provedbeni plan unapređenja zašite od požara na području Općine Hlebine za 2025. godinu. Na temelju članka 13. stavka 4. Zakona o zaštiti od požara, a temeljem Godišnjeg provedbenog plana unapređenja zaštite od požara za područje Koprivničko–križevačke županije za 2025. godinu donosi se Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2024. godinu u cilju unapređenja zaštite od požara na području Općine Hlebine donosi se Godišnji provedbeni plan unapređenja zaštite od požara za 2025. godinu.  Jedinice lokalne samouprave dužne su imati usvojene procjene ugroženosti od požara i planove zaštite od požara u skladu s člankom 13. Zakona o zaštiti od požara, Predstavnička tijela jedinica lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu, Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Općine Hlebine potrebno je osigurati potreban broj operativnih vatrogasaca, Jedinice lokalne samouprave dužne su omogućiti nesmetano obavljanje inspekcijskog nadzora od strana Službe civilne zaštite Koprivnica – Odjel inspekcije te postupiti po zahtjevima i naredbama inspektora, Jedinice lokalne samouprave dužne su osigurati opremanje vatrogasnih postrojbi sukladno Pravilniku o minimumu tehničke opreme i sredstva vatrogasnih postrojbi), Pravilniku o minimumu  opreme i sredstva za rad određenih vatrogasnih postrojbi dobrovoljnih vatrogasnih društva Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije, odnosno temeljem važećih procjena ugroženosti od požara i tehnološke eksplozije te planova zaštite od požara Koprivničko – križevačke županije, gradova i općina, Temeljem važećih procjena ugroženosti od požara i planova zaštite od požara Koprivničko – križevačke županije te jedinica lokalne samouprave, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnim osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku, Od distributera vode na području Jedinice lokalne samouprave tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama. 

Predsjednik: Da li ima pitanja. Obzirom da nema dajem ste Godišnji provedbeni plan unapređenja zašite od požara Općine Hlebine za 2025. godinu na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

GODIŠNJI PROVEDBENI PLAN UNAPREĐENJA ZAŠTITE OD POŽARA 
NA PODRUČJU OPĆINE HLEBINE ZA 2025. GODINU

(Godišnji provedbeni plan prilaže se Zapisniku i čini njegov sastavni dio)

TOČKA 3.

IZVJEŠĆE O PRIMJENI AGROTEHNIČKIH MJERA U POLJOPRIVREDI, MJERAMA ZA UREĐIVANJE I ODRŽAVANJE POLJOPRIVREDNIH RUDINA I MJERAMA ZAŠTITE OD POŽARA NA POLJOPRIVREDNOM ZEMLJIŠTU NA PODRUČJU OPĆINE HLEBINE ZA 2024. GODINU

Predsjednik: U materijalima za sjednicu primili ste Izvješće o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2024. godinu. Molim gđu Kovaček da pročita izvješće. 

	Đurđica Kovaček: Na temelju Zakona o poljoprivrednom zemljištu ministar poljoprivrede donio je Pravilnik o agrotehničkim mjerama. Sukladno navedenom u obvezi smo  postupiti u skladu sa Pravilnikom odnosno donijeti Odluku o agrotehničkim mjerama i mjerama za uređenje i održavanje rudina te mjerama zaštite od požara na poljoprivrednom zemljištu na području Općine Hlebine. Navedenom Odlukom propisuju se agrotehničke mjere koje moraju provoditi vlasnici i posjednici poljoprivrednog zemljišta prilikom obrade poljoprivrednog zemljišta kako se ne bi umanjila njegova bonitetna vrijednost, mjere za uređivanje i održavanje poljoprivrednih rudina te mjere zaštite od požara na poljoprivrednom zemljištu na području općine Hlebine.

	Predsjednik: Da li se netko javlja za riječ? Da li ima pitanja? Obzirom da ne dajem  Izvješće o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2024. godinu na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

ZAKLJUČAK

o prihvaćanju Izvješća o primjeni agrotehničkih mjera u poljoprivredi, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu na području Općine Hlebine za 2024. godinu.

	(Zaključak sa Izvješćem prilaže se Zapisniku i čini njegov sastavni dio).


TOČKA 4.

	IZVJEŠĆE O PROVEDBI IZOBRAZNO-INFORMATIVNIH AKTIVNOSTI U SVEZI GOSPODARENJA OTPADOM NA PODRUČJU OPĆINE HLEBINE U 2024. GODINI

Predsjednik: U materijalima za sjednicu primili ste Izvješće o provedbi izobrazno-informativnih aktivnosti u svezi gospodarenja otpadom na području Općine Hlebine za 2024. godinu. Molim gđu Kovaček da pročita izvješće. 

Đurđica Kovaček: Na temelju članka 114. Zakona o gospodarenju otpadom  JLS dužna je o svom trošku, na odgovarajući način osigurati godišnje provedbu informativnih aktivnosti u svezi gospodarenja otpadom na svojem području, a osobito najmanje jednu javnu tribinu, te informativne publikacije o gospodarenju otpadom, a isto tako dužna je u sklopu mrežne stranice uspostaviti i ažurno održavati mrežne stranice sa svim bitnim informacijama o gospodarenju otpadom na svojem području. 
	Tvrtka Drava Kom d.o.o., koja je davatelj javne usluge sakupljanja miješanog komunalnog otpada na području Općine Hlebine svim korisnicima podijelila je uputu za postupanje s otpadom te je korisnicima na kućne adrese dostavljen raspored odvoza otpada za 2024. godinu. 
Što se tiče izobrazno-informativnih aktivnosti davatelj javne usluge u suradnji sa Općinom Hlebine dana 15. travnja 2024. godine održano je učenicima  3. razreda Područne škole Hlebine,  edukativno predavanje o razvrstavanju različitih vrsta otpada. Učenici su naučili kako i na koji način pravilno razvrstavati otpad, razliku između otpada i smeća itd…
Nakon predavanja, teorijski dio su morali primijeniti u praksi. Podijeljeni u dvije skupine, razvrstavali su otpad u pripadajuće spremnike. Otpad je vrlo uspješno razvrstan u spremnike, a učenici su dobili veliku pohvalu zbog iskazanog zanimanja i aktivnosti tijekom edukacije.
Hrvatska savjetodavna služba provodi edukacijske programe za poljoprivrednike. Dio programa odnosi se na način zbrinjavanja ambalaže pesticida. U 2024. godini održana su dva predavanja.

Predsjednik: Da li ima pitanja ili se netko javlja za riječ?  Obzirom da ne dajem Izvješće o provedbi izobrazno-informativnih aktivnosti u svezi gospodarenja otpadom na području Općine Hlebine za 2024. godinu na usvajanje. Tko je za, protiv, suzdržan?

(nakon glasovanja)

	Utvrđujem da je Općinsko vijeće Općine Hlebine jednoglasno sa 8 glasova „za“ (8 nazočnih) donijelo 

ZAKLJUČAK
o provedbi izobrazno-informativnih aktivnosti u svezi gospodarenja otpadom
na području Općine Hlebine u 2024. godini

(Zaključak sa Izvješćem prilaže se Zapisniku i čini njegov sastavni dio).
TOČKA 5. 

IZVJEŠĆE O IZVRŠENJU PLANA DJELOVANJA OPĆINE HLEBINE
 U PODRUČJU PRIRODNIH NEPOGODA ZA 2024. GODINU

Predsjednik: Molim gđu Kovaček da u ime predlagatelja podnese izvješće. 

	Đurđica Kovaček: Temeljem članka 17. Zakona o ublažavanju i uklanjanju posljedica prirodnih nepogoda izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine, izvješće o izvršenju plana djelovanja za proteklu kalendarsku godinu. U materijalima za sjednicu primili ste Izvješće. Izvješće obuhvaća prirodne nepogode, popis mjera i nositelja u slučaju nastajanja prirodnih nepogoda na području Općine, izvore sredstava pomoći za ublažavanje i djelomično uklanjanje posljedica prirodnih nepogoda, proglašenje prirodne nepogode, procjenu osiguranja opreme i drugih sredstava za zaštitu i spašavanje imovine, gospodarskih funkcija i stradanja stanovništva, mjere i suradnju s nadležnim tijelima, povjerenstvo za procjenu šteta od elementarnih nepogoda, agrotehničke mjere, mjere civilne zaštite, mjere zaštite od požara, mjere od poplava, osiguranje usjeva, životinja i biljaka i zaključak.

Predsjednik: Da li ima pitanja? Obzirom da nema dajem Izvješće  na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo  

ZAKLJUČAK
o prihvaćanju Izvješća o izvršenju Plana djelovanja Općine Hlebine 
u području prirodnih nepogoda za 2024. godinu. 

	(Zaključak se prilaže Zapisniku i čini njegov sastavni dio).


TOČKA 6.	

IZVJEŠĆE O STANJU ZAŠTITE OD POŽARA I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA NA PODRUČJU OPĆINE HLEBINE ZA 2024. GODINU

Predsjednik: Molim gđu Kovaček da podnese izvješće. 

Đurđica Kovaček: U materijalima za sjednicu primili ste Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2023. godinu. Zaštita od požara uređena je Zakonom o zaštiti od požara  i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar. Jedinice lokalne i područne (regionalne) samouprave, temeljem članka 13. stavka 1. Zakona, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.
Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.
Sukladno članku 13. stavak 8. Zakona, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara. Općina Hlebine sukladno stvarno nastalim promjenama i potrebama usklađuje Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10. i 114/22) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima. Općinsko vijeće Općine Hlebine usvojilo je Procjenu ugroženosti od požara i tehnološke eksplozije te Plan zaštite od požara 2023. godine.  Općinsko vijeće Općine Hlebine donijelo je Odluku o agrotehničkim mjerama i mjerama za uređenje i održavanje rudina te mjerama zaštite od požara na poljoprivrednom zemljištu na području Općine Hlebine (“Službeni glasnik Koprivničko – križevačke županije” broj 6/20) te Odluku o izmjenama Odluke o agrotehničkim mjerama i mjerama za uređivanje i održavanje rudina te mjerama zaštite od požara na poljoprivredom zemljištu na području Općine Hlebine (“Službeni glasnik Koprivničko – križevačke županije” broj 18/23).  Vatrogasna zajednica Općine Hlebine i Koprivnički Bregi sa dobrovoljnim vatrogasnim društvima s područja Općine Hlebine, a sukladno izračunu o potrebnom broju vatrogasaca iz Procjene ugroženosti od požara i tehnološke eksplozije i Plana zaštite od požara Općine Hlebine osigurava i održava potreban broj operativnih vatrogasaca s važećim liječničkim potvrdama te ih kontinuirano osposobljava i obučava za različite specijalnosti u vatrogastvu. Općina Hlebine s Vatrogasnom zajednicom Hlebine i Koprivnički Bregi sukladno potrebama putem medija obavještava stanovništvo o opasnostima nastanka i izbijanja požara. Općina Hlebine omogućuje nesmetano obavljanje inspekcijskog nadzora od strane inspektora Područnog ureda civilne zaštite Varaždin – Službe civilne zaštite Koprivnica (Odjel inspekcije) te postupa po zahtjevima i naredbama inspektora u području zaštite od požara. Vatrogasna zajednica Općine Hlebine i pripadajuća dobrovoljna vatrogasna društva opremljeni su sukladno Pravilniku o minimumu tehničke opreme i sredstava vatrogasnih postrojbi (“Narodne novine” broj 43/95, 106/99, 91/02. i 125/19), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva (“Narodne novine” broj 91/02. i 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije (“Narodne novine” broj 31/11. i 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Hlebine (opremanje nadzire zapovjedništvo Vatrogasne zajednice Koprivničko-križevačke županije putem stručnog nadzora).

Predsjednik: Da li ima pitanja. Obzirom da nema dajem ste Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2024. godinu na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

Izvješće o stanju zaštite od požara i provedbe godišnjeg provedbenog plana unapređenja zaštite od požara na području Općine Hlebine za 2024. godinu

(Izvješće se prilaže Zapisniku i čini njegov sastavni dio)


TOČKA 7.

ODLUKA O SUBVENCIJI KORIŠTENJA OBNOVLJIVIH IZVORA ENERGIJE 
U KUĆANSTVIMA NA PODRUČJU OPĆINE  HLEBINE ZA 2025. GODINU

	Predsjednik: Dajem riječ pročelniku.

 	Pročelnik: Prema uputi općinske načelnice izrađen je prijedlog odluke o subvenciji korištenja obnovljivih izvora energije u kućanstvima na području Općine  kojom se utvrđuju se uvjeti i načini za ostvarivanje prava na subvenciju korištenja  obnovljivih izvora energije u kućanstvima na području Općine Hlebine.  Subvencija se dodjeljuje se fizičkim osobama za nabavu i  ugradnju fotonaponskih elektrana za proizvodnju električne energije za vlastite potrebe, u mrežnom radu  na postojeće obiteljske kuće, za vlastitu potrošnju, a koja je postavljena ili puštena u pogon u  razdoblju od 1. siječnja 2023. godine do 31. listopada 2024. godine.  Subvencija će se dodijeliti u visini do 40% troškova s PDV-om za podnositelje zahtjeva koji nisu u  sustavu PDV-a, odnosno do 40% bez PDV-a za podnositelje zahtjeva koji su u sustavu PDV-a, a najviše u  iznosu do 1.000,00 eura na postavljene solarne elektrane na kućanstvima s područja Općine Hlebine.   Opravdani su troškovi nabave i ugradnje jedne nove FNE, nastali tijekom 2024. godine te do 31. listopada 2025. godine, što se dokazuje datumima izdavanja računa za nabavu i ugradnju jedne nove FNE; fotonaponski pretvarači (moduli) stupnja korisnog djelovanja najmanje 18%, njihovi nosači, pretvarači (inverteri), oprema fotonaponskog kruga (regulatori punjenja, priključni ormarići, zaštitne sklopke, kabeli, pribor za postavljanje, oprema za prikupljanje i prikazivanje podataka i dr.) i ostala oprema za pravilan rad sustava (opremanja obračunskog mjernog mjesta FNE u mrežnom radu, u tekstu: OMM) te pripadajući građevinski radovi nužni za ugradnju prethodno navedene opreme (prodori, postolja, …) te Glavni elektrotehnički projekt. Pravo na subvenciju mogu ostvariti fizičke osobe ako zadovoljavaju sljedeće uvjete:   vlasnici ili suvlasnici, uz suglasnost svih suvlasnika, obiteljske kuće u kojoj se projekt provodi, a koji imaju prijavljeno prebivalište na adresi obiteljske kuće u kojoj se projekt provodi, prijavljeno najkasnije do 1. siječnja 2024., ulažu vlastita sredstva za provođenje projekta, mjerno mjesto/priključak na energetski sustav glasi na ime fizičke osobe, podnesu valjanu Prijavu u skladu sa uvjetima ovog Poziva, prihvate uvjete sufinanciranja sukladno Pozivu, nemaju nedospjelih nepodmirenih obveza prema Općini, ispunjavaju i druge uvjete Poziva i sklope sa Općinom Ugovor o sufinanciranju.		
Financijska sredstva  za provođenje ove Odluke osigurana su u Proračunu Općine Hlebine, pod Razdjel 001 općinsko vijeće i općinski načelnik, Glava 00101, Program 1001 i Aktivnost 1001 10 Poticanje energetskog razvoja kućanstva u iznosu od 5.000,00 eura i doznačivati će se na račun  podnositelja zahtjeva redoslijedom  podnošenja  zahtjeva  do  utroška  proračunskih  sredstava za 2025. godinu namijenjenih u tu svrhu.  

	Predsjednik: Da li se netko javlja za riječ? Da li ima pitanja? Obzirom da ne dajem  prijedlog Odluke o subvenciji korištenja obnovljivih izvora energije u kućanstvima na području Općine  Hlebine, na usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 7 glasova „za“ (7 nazočnih) donijelo

ODLUKU

o subvenciji korištenja obnovljivih izvora energije u kućanstvima na području Općine  Hlebine

	(Odluka se prilaže Zapisniku i čini njegov sastavni dio). 
TOČKA 8.

PROGRAM MJERA – STAMBENO ZBRINJAVANJE MLADIH
 NA PODRUČJU OPĆINE HLEBINE UZ 2025. GODINI

Predsjednik: Dajem riječ pročelniku. 

Pročelnik: Općina Hlebine kao i druge jedinice lokalne samouprave ima potrebu za mladim i radno sposobnim stanovništvom koje će živjeti i imati prebivalište na području Općine Hlebine. Već niz godina Općina iz Proračuna sufinancira mladim kupnju kuća, energetsku obnovu kuća, gradnju kuća. U predmetnom slučaju je potrebno donijeti novi akt koji će se primjenjivati za proračunsku 2025. godinu. 	Cilj je novog Programa mjera za poticanje rješavanja stambenog pitanja mladih (do 41)  godine starosti na području Općine Hlebine u 2025. godini urediti način, postupak i ostvarivanje sufinanciranja iz proračunskih sredstava Općine Hlebine, a u cilju stambenog zbrinjavanja mladog stanovništva na području Općine Hlebine. Svrha je novog Programa mjera za poticanje rješavanja stambenog pitanja mladih na području Općine Hlebine u 2025. godini omogućiti raspisivanje Javnog poziva za ostvarivanja prava iz predmetnog Programa te provođenje kvalitetnog i efikasnog prikupljanja prijava zainteresiranih subjekata koji bi stanovanjem pridonijeli demografskom kretanju na području Općine Hlebine. U svrhu provođenja akta u Proračunu Općine Hlebine za 2025. godinu su osigurana sredstva od 16.000,00 eura koje se namjeravaju iskoristiti za svrhu razvoja stanovanja.


Predsjednik: Pozdravljam nastavak programa, ali predlažem u ime HDZ-a da se visina godina mladih koji imaju pravo na sufinanciranje po ovom Programu povisi na 42 godina.  Da li ima netko drugačiji prijedlog.

Općinska načelnica: Prema raspoloživih informacijama npr. sufinanciranje kredita povećana je dobna granica na 45 godina starosti, pa predlažem da i programom povećamo dobnu granicu na 45. godina. Isto tako predlažem da se za mjeru dogradnja stambenog objekta ili adaptacija doda da mogućnost za podnošenje navedenih mjera mogu podnijeti svi koji su koristili mjeru za kupnju kuće, a proteklo je 5 godina. 

Marija Zlatar: Smatram da bi bilo dobro jer tim povećanjem možemo omogućiti većem broju korisnika sufinanciranje od strane općine. 

Predsjednik: Da li ima još prijedloga. Obzirom da ne dajem Program mjera za poticanja rješavanja stambenog pitanja mladih na području Općine Hlebine u 2025. godini na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

PROGRAM MJERA ZA POTICANJE RJEŠAVANJA STAMBENOG PITANJA MLADIH 
NA PODRUČJU OPĆINE HLEBINE U 2025. GODINI

(Program se prilaže Zapisniku i čini njegov sastavni dio)




TOČKA 9.	

DONOŠENJE ODLUKE O JEDNOKRATNOJ POMOĆI ZA NOVOROĐENO DIJETE

Predsjednik: Molim pročelnika u ime predlaganja da obrazloži donošenje Odluke. 

Pročelnik: Odlukom o jednokratnoj novčanoj pomoći za novorođeno dijete utvrđuju se uvjeti, visina novčane pomoći, način ostvarivanja i korištenja prava na novčanu pomoć za novorođeno dijete koju osigurava Općina Hlebine. Do sada je naknada iznosila 1.000,00 kuna / 132,72 eura. Predlaže se povećanje na 250,00 eura. Nadalje Odlukom je popisano tko može, pod kojim uvjetima i na koji način ostvariti pravo na jednokratnu pomoć. 

Predsjednik: Prijedlog HDZ-a je da se jednokratna naknada povisi na 300,00 eura. Da li ima još prijedloga. Obzirom da ne dajem Prijedlog Odluke o jednokratnoj pomoći za novorođeno dijete u iznosu od 300,00 eura  na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

Odluku o jednokratnoj pomoći za novorođeno dijete

(Odluka se prilaže Zapisniku i čini njegov sastavni dio). 

TOČKA 10.

R A Z N O

1. Pročelnik: Odlukom Općinskog vijeća Općine Hlebine pokrenut je postupak izrade prostornog plana uređenja Općine Hlebine nove generacije e-Plan. Proveden je postupak nabave i ugovorena izrada i osigurana sredstva Ministarstva u iznosu 30.000,00 eura za sufinanciranje izrade istog. Rok za usvajanje prema sklopljenom ugovoru je 30. lipnja 2025. godine. U tijeku je javna rasprava, a javno izlaganje održano je 18. veljače 2025. godine. Prijedlozi i primjedbe na Prijedlog Plana mogu se za vrijeme trajanja javne rasprave uputiti u pisanom obliku zaključno s danom 10. ožujka 2025. na adresu Općine Hlebine ili putem e-maila na adresu opcinahlebine@gmail.com. Zaprimili smo zahtjev putem elektroničke pošte gosp. Tihomira Želimorskog za uvrštenja katastarskih čestica k.č.br. 652, 653, 654, 656, 657, 660, 661, 662/1, 662/2, 665/1, 665/2, 658/1, 658/2, 659/1 i 659/2, sve k.o. Hlebine u turističko, sportsko-rekreativnu zonu. 

Đurđica Kovaček: Temeljem odredba sklopljenog ugovora sa izrađivačem plana za ponavljanje javne rasprave plaća se 20 % ugovorene cijene izrade osnovnog plana. Izrada plana iznosi 25.500,00 eura odnosa 31.875,00 eura sa PDV-om. Prag za postupak jednostavne nabave usluga iznosi 26.544,56 eura bez PDV-a. Povećanjem od 20% ukupne cijene prešli smo pragove javne nabave što nije u skladu sa Zakonom o javnom nabavi a samim tim dovodi se u pitanje financiranje Ministarstvu, i treće ponavljanjem javne rasprave mi nećemo biti u mogućnosti usvojiti na Općinskom vijeću Prostorni plan, već će se to moći nakon konstituiranja novog sastava Općinskog vijeća, odnosno na drugoj sjednici jer je prva samo konstituiranja. 

Marija Zlatar: Kakve su posljedice. 

Đurđica Kovaček: Ugovorna obveza nam je do 30. lipnja 2025. Svi pokazatelji upućuju da osim što bi se okršili o Zakon o javnoj nabavi što podliježe novčanoj kazni za JLS i odgovornu osobu JLS,  da nećemo uspjeti usvojiti plan u zadanom roku a onda ništa ni od financiranja, tj. gubimo novac Ministarstva. 

Milivoj Belec: Pa on je vijećnik i dolazi na sjednice pa šta nije podnio zahtjev prije Javne rasprave. 

Radmila Kolarek: To je jako rizično za Općinu. Osim nepoštivanja rokova izrade, gubitka novca Ministarstva još i kazna zbog Zakona o javnoj nabavi. 

Općinska načelnica: Da li imamo drugih mogućnosti. 

Pročelnik: Da. Kad se usvoji prostorni plan gosp. Želimorski može podnijeti zahtjev, a na temelju zahtjeva općina može pokrenuti izmjene i dopune prostornog plana. To bi bilo najbezbolnije rješenje, a onda izmjenama prostornog plana uskladiti zahtjev gosp. Želimorskog. 

Predsjednik: Da li još netko javlja za riječ. Obzirom da nema dajem prijedlog na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 

ZAKLJUČAK
o postupanju povodom zahtjeva u postupku izrade
Prostornog plana uređenja Općine Hlebine

- uzevši u obzir prirodu zahtjeva Podnositelja u vezi uvrštenja katastarskih čestica k.č.br. 652, 653, 654, 656, 657, 660, 661, 662/1, 662/2, 665/1, 665/2, 658/1, 658/2, 659/1 i 659/2, sve k.o. Hlebine u turističko, sportsko-rekreativnu zonu,
- uzevši u obzir rokove za provođenje postupka donošenja Prostornog plana uređenja Općine Hlebine putem sustava „ePlanovi“ do 30. lipnja 2025. godine,
- uzevši u obzir povećanje troškova postupka koji bi nastali provedbom predmetnog zahtjeva i koji bi povećali iznos predviđen za provedbu postupka donošenja Prostornog plana uređenja Općine Hlebine,
Je jednoglasnog stava da;
	- se Podnositelja uputi kako bi prihvaćanjem njegovog zahtjeva došlo do nepredviđenih povećanja troškova i produljenja rokova koji bi ugrozili sam postupak donošenja Prostornog plana uređenja u sadašnjem okviru,
	- se Podnositelja uputi kako istovjetni zahtjev može uputiti nakon donošenja Prostornog plana uređenja Općine Hlebine u postupku Izmjena i dopuna Prostornog plana uređenja koji će se na temelju sada poznatih informacija pokrenuti odmah nakon završetka trenutnog postupka,
	- se Podnositelja uputi da Općinsko vijeće iz gore navedenih razloga ne može prihvatiti upućeni zahtjev te daje uputu Jedinstvenom upravnom odjelu Općine Hlebine da obavijesti Podnositelja o zauzetom stavu Općinskog vijeća.

 (Zaključak se prilaže Zapisniku i čini njegov sastavni dio).





2. Pročelnik: Prijedlog Odluke ukidanju statusa javnog dobra u općoj uporabi na nekretnini utvrđuje se da je potrebno urediti imovinsko-pravno stanje korištenja katastarske čestice kao javnog dobra – nerazvrstane ceste u k.o. Hlebine, i to k.č.br. 7885, NERAZVRSTANA CESTA HLE-NC-3135, površine 683 m2, u z.k.ul.br. 5378, u k.o. Hlebine. Na temelju ove Odluke provest će se upis brisanja u zemljišnim knjigama k.č.br. 7885, NERAZVRSTANA CESTA HLE-NC-3135, površine 683 m2, u z.k.ul.br. 5378, u k.o. Hlebine, iz točke I. ove Odluke kao javnog dobra u općoj uporabi.

Općinska načelnica: Ukidanje statusa javnog dobra – odnosi se na put u Gabajevoj Gredi (Bukvić – Međimorec). Ucrtani je put 6 metara, a treba izvršiti sužavanje na 4,5 metra. Put kojim se koristi gosp. Bukvić je pregradio metalnom ogradom. Gosp. Međimorec je tužio i odustao od tužbe, ali traži i dalje suženje puta i micanje prepreke jer je to put kojeg koriste i druge osobe.  Stoga je prijedlog gosp. Kovačević iz geodetskog ureda da se ukine status javnog dobra  kako bi se kako bi se mogao provesti postupak i riješiti ova problematika. 

Predsjednik: Da li netko javlja za riječ. Obzirom da ne dajem prijedlog Odluke o ukidanju statusa javnog dobra na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 7 glasova (7 nazočnih) donijelo 


ODLUKU
o ukidanju statusa javnog dobra

(Odluka se prilaže Zapisniku i čini njegov sastavni dio).


	3. Općinska načelnica: U tijeku je provedba tri projekta. Proveden je postupak nabave za rekonstrukciju sportske građevine u Hlebinama (vanjska ovojnica i zamjena stolarije), rekonstrukcija pješačke staze ispred škole sa izradom pristupnog mosta, ugradnjom dvije klupe i stalkom za bicikle, priključak prometne kamere (kučišta) na elektroenergetsku mrežu. Također se provode pripremne radnje za nabavu vrba uz pješačke staze u Hlebinama i postavu totema ispred Galerije Hlebine. Županija nabavlja totem, a Općina priključak struje. I najvažniji projekt a to je cesta Hlebine-Komatnica. U tijeku je postupak javne nabave putem EOJN. 


[bookmark: _GoBack]	Predsjednik: Da li ima netko pitanja pod točkom razno. Obzirom da nema zaključujem sjednicu Općinskog vijeća Općine Hlebine. 


	Sjednica Općinskog vijeća Općine Hlebine završena je u 17:30 sati. 

